text: गुजरात के सूरत में 25 महिला होम गार्ड्स ने दो वरिष्ठ अधिकारियों पर उत्पीड़न और यौन उत्पीड़न का आरोप लगाया है। इसके बाद दोनों अधिकारियों को निलंबित कर दिया गया है और जांच के आदेश दिए गए हैं। महिला कर्मियों ने पुलिस आयुक्त (नगर) सतीश शर्मा को पिछले हफ्ते लिखित शिकायत दी थी। होम गार्ड्स के कमांडेंट जनरल पीबी गोंडिया ने कहा, ‘‘महिला होम गार्ड्स की अपने वरिष्ठ अधिकारियों के खिलाफ शिकायत मिलने के बाद हमनें उन्हें (दो वरिष्ठ अधिकारियों) निलंबित कर दिया है और पुलिस उपाधीक्षक स्तर के एक अधिकारी को जांच का जिम्मा सौंपा है।’’